# גביע הופמן

גביע הופמן
Hopman Cup|  |
|  |
|
ענף |
טניס |
|
תאריך ייסוד |
1989 |
|
ארגון מפעיל |
הפדרציה הבין-לאומית לטניס  |
|
מספר מתמודדים |
8 קבוצות |
|
עיר מארחת | אוסטרליה פרת', אוסטרליה |
|
אצטדיון |
פרת' ארנה |
|
זוכה | שווייץ שווייץ (זכייה רביעית) |
|
הכי הרבה זכיות | ארצות הברית ארצות הברית (6 זכיות) |
|
HopmanCup.com |
|   |

**גביע הופמן** (באנגלית: **Hopman Cup**) הוא טורניר טניס בינלאומי שנתי הנערך בעיר פרת' שבאוסטרליה, על משטחים קשים באולם בתחילת ינואר. בטורניר משחקות שמונה קבוצות משמונה מדינות, כאשר כל קבוצה מורכבת מטניסאי אחד וטניסאית אחת. הטורניר הוא חלק מלוח השנה הרשמי של הפדרציה הבינלאומית לטניס (ITF), אך התוצאות בו לא נחשבות בניקוד השחקנים בדירוג הטניס העולמי. התחרות מהווה טורניר הכנה מרכזי לאליפות אוסטרליה הפתוחה שמתחילה באמצע חודש ינואר.

האליפות נקראת על שמו של הארי הופמן (1906-1985), שחקן ומאמן טניס אוסטרלי, שהדריך את נבחרת אוסטרליה לזכייה ב-16 גביעי דייוויס בין 1939 ל-1967.

## פורמט

בניגוד לתחרויות קבוצתיות בינלאומיות אחרות, כמו גביע דייוויס (לגברים בלבד) או גביע הפדרציה (לנשים בלבד), גביע הופמן הוא תחרות מעורבת שבה שחקנים ושחקניות מייצגים את מדינתם יחד; בנוסף, השחקנים מוזמנים לטורניר, ולא נבחרים על ידי מאמן לאומי.

שמונה מדינות בלבד נבחרות כל שנה להתחרות בגביע הופמן, כאשר את כל אחת מהמדינות מייצגים שחקן אחד ושחקנית אחת. כל מפגש בין שתי קבוצות מכיל משחק יחידים, משחק יחידות ומשחק זוגות מעורבים.

בשלב הראשון של הטורניר, מחלקים את הקבוצות לשני בתים של ארבע; כל אחת מהקבוצות משחקת נגד כל שאר הקבוצות בבית (שיטת "ראונד רובין"). שני המקומות הראשונים עולים למפגש הגמר בו מוכרעת מי האלופה.

## היסטוריה

עד שנת 2012, הטורניר נערך באולם בורזווד דום (Burswood Dome) בעיר פרת'. ב-2013, עבר לאולם אחר בעיר, פרת' ארנה (Perth Arena), שבו 12,489 מושבים בתצורה המתאימה למשחקי טניס.

ב-2006, גביע הופמן היה הראשון להפעיל את עין הנץ, מערכת ממוחשבת שעוקבת אחרי מהלך הכדור ומאפשרת לשחקנים לערער על החלטות שופטי הקו.

גביע הופמן לא נערך ב-2020 לאחר שפרת', מארחת גביע הופמן במשך 31 שנים, החליפה אותו בגביע ה-ATP החדש שנוצר. נשיא ה-ITF דייוויד הגרטי הודיע מאוחר יותר שהטורניר יחזור ב-2021. לאחר שהטורניר לא נערך ב-2021, הוא הודיע שהוא יחזור במקום זאת ב-2022. בשנת 2021, הוכרז כי הטורניר ישוחק בניס שבצרפת בשנת 2023.

בשנת 2022, הוכרז, כי אירוע מגדר מעורב חדש, ה-"United Cup", יחליף את גביע ה-ATP שבוטל, כאירוע החימום לקראת אליפות אוסטרליה הפתוחה בינואר. שלא כמו הגרסאות הקודמות שלה, הפעם נקודות דירוג יוצעו למתחרים ליחידים כמו גם כספי פרסים, על מנת לעודד השתתפות בטורניר.

## זוכים

| שנה | אלופה | תוצאה | מקום שני | הנבחרת המנצחת | הנבחרת במקום השני |
| --- | --- | --- | --- | --- | --- |
| 1989 | צ'כוסלובקיה **צ'כוסלובקיה** | 2–0 | אוסטרליה אוסטרליה | **הלנה סוקובה ומילוסלב מצ'יר** | האנה מנדליקובה ופאט קאש |
| 1990 | ספרד **ספרד** | 2–1 | ארצות הברית ארצות הברית | **ארנצ'ה סנצ'ס ויקאריו ואמיליו סנצ'ס** | פאם שרייבר וג'ון מקנרו |
| 1991 | יוגוסלביה **יוגוסלביה** | 3–0 | ארצות הברית ארצות הברית | **מוניקה סלש וגוראן פרפיץ'** | זינה גריסון ודייוויד ויטון |
| 1992 | שווייץ **שווייץ** | 2–1 | צ'כוסלובקיה צ'כוסלובקיה | **מנואלה מלייבה ויאקוב הלאסק** | הלנה סוקובה וקארל נובאצ'ק |
| 1993 | גרמניה **גרמניה** | 2–0 | ספרד ספרד | **שטפי גראף ומיכאל שטיך** | ארנצ'ה סנצ'ס ויקאריו ואמיליו סנצ'ס |
| 1994 | צ'כיה **צ'כיה** | 2–1 | גרמניה גרמניה | **יאנה נובוטנה ופטר קורדה** | אנקה הובר וברנד קרבאכר |
| 1995 | גרמניה **גרמניה** (2) | 2–0 | אוקראינה אוקראינה | **אנקה הובר ובוריס בקר** | נטליה מדבדבה ואנדריי מדבדב |
| 1996 | קרואטיה **קרואטיה** | 2–1 | שווייץ שווייץ | **איבה מאיולי וגוראן איוואנישביץ'** | מרטינה הינגיס ומארק רוסה |
| 1997 | ארצות הברית **ארצות הברית** | 2–1 | דרום אפריקה דרום אפריקה | **צ'נדה רובין וג'סטין גימלסטוב** | אמנדה קוצר וויין פריירה |
| 1998 | סלובקיה **סלובקיה** | 2–1 | צרפת צרפת | **קארינה הפשודובה וקארול קוצ'רה** | מרי פירס וסדריק פיולין |
| 1999 | אוסטרליה **אוסטרליה** | 2–1 | שוודיה שוודיה | **ילנה דוקיץ' ומארק פיליפוסיס** | אוסה קארלסון ויונאס ביורקמן |
| 2000 | דרום אפריקה **דרום אפריקה** | 3–0 | תאילנד תאילנד | **אמנדה קוצר וויין פריירה** | טמרין טנסוגרן ופרדורן סריצ'פאן |
| 2001 | שווייץ **שווייץ** (2) | 2–1 | ארצות הברית ארצות הברית | **מרטינה הינגיס ורוג'ר פדרר** | מוניקה סלש ויאן-מייקל גמביל |
| 2002 | ספרד **ספרד** (2) | 2–1 | ארצות הברית ארצות הברית | **ארנצ'ה סנצ'ס ויקאריו** (2) **וטומי רוברדו** | מוניקה סלש ויאן-מייקל גמביל |
| 2003 | ארצות הברית **ארצות הברית** (2) | 3–0 | אוסטרליה אוסטרליה | **סרינה ויליאמס וג'יימס בלייק** | אלישה מוליק ולייטון יואיט |
| 2004 | ארצות הברית **ארצות הברית** (3) | 2–1 | סלובקיה סלובקיה | **לינדזי דבנפורט וג'יימס בלייק** (2) | דניאלה הנטוחובה וקארול קוצ'רה |
| 2005 | סלובקיה **סלובקיה** (2) | 3–0 | ארגנטינה ארגנטינה | **דניאלה הנטוחובה ודומיניק הרבאטי** | חיסלה דולקו וגיז'רמו קוריה |
| 2006 | ארצות הברית **ארצות הברית** (4) | 2–1 | הולנד הולנד | **ליזה ריימונד וטיילור דנט** | מיכאלה קרייצ'ק ופטר וסלס |
| 2007 | רוסיה **רוסיה** | 2–0 | ספרד ספרד | **נדיה פטרובה ודמיטרי טורסונוב** | אנבל מדינה גאריגס וטומי רוברדו |
| 2008 | ארצות הברית **ארצות הברית** (5) | 2–1 | סרביה סרביה | **סרינה ויליאמס** (2) **ומארדי פיש** | ילנה ינקוביץ' ונובאק ג'וקוביץ' |
| 2009 | סלובקיה **סלובקיה** (3) | 2–0 | רוסיה רוסיה | **דומיניקה ציבולקובה ודומיניק הרבאטי** (2) | דינארה סאפינה ומראט סאפין |
| 2010 | ספרד **ספרד** (3) | 2–1 | הממלכה המאוחדת בריטניה | **מריה חוסה מרטינס סאנצ'ס וטומי רוברדו** (2) | לורה רובסון ואנדי מארי |
| 2011 | ארצות הברית **ארצות הברית** (6) | 2–1 | בלגיה בלגיה | **בת'אני מאטק-סאנדס וג'ון איזנר** | ז'וסטין הנין ורובן במלמנס |
| 2012 | צ'כיה **צ'כיה** (2) | 2–0 | צרפת צרפת | **פטרה קביטובה ותומאש ברדיך** | מריון ברטולי ורישאר גסקה |
| 2013 | ספרד **ספרד** (4) | 2–1 | סרביה סרביה | **אנבל מדינה גאריגס ופרננדו ורדאסקו** | אנה איבנוביץ' ונובאק ג'וקוביץ' |
| 2014 | צרפת **צרפת** | 2–1 | פולין פולין | **אליזה קורנה וז'ו-וילפריד צונגה** | אגניישקה רדוונסקה וגז'גוש פנפיל |
| 2015 | פולין **פולין** | 2–1 | ארצות הברית ארצות הברית | **אגניישקה רדוונסקה ויז'י ינוביץ'** | סרינה ויליאמס וג'ון איזנר |
| 2016 | אוסטרליה **אוסטרליה** (2) | 2–0 | אוקראינה אוקראינה | **דריה גברילובה וניק קיריוס** | אלינה סביטולינה ואלכסנדר דולגופולוב |
| 2017 | צרפת **צרפת** (2) | 2–1 | ארצות הברית ארצות הברית | **קריסטינה מלדנוביץ' ורישאר גסקה** | קוקו ואנדוויי וג'ק סוק |
| 2018 | שווייץ **שווייץ** (3) | 2–1 | גרמניה גרמניה | **בלינדה בנצ'יץ' ורוג'ר פדרר** (2) | אנג'ליקה קרבר ואלכסנדר זברב |
| 2019 | שווייץ **שווייץ** (4) | 2–1 | גרמניה גרמניה | **בלינדה בנצ'יץ'** (2) ו**רוג'ר פדרר** (3) | אנג'ליקה קרבר ואלכסנדר זברב |

## קישורים חיצוניים

 מדיה וקבצים בנושא **גביע הופמן** בוויקישיתוף

* אתר האינטרנט הרשמי של גביע הופמן

## הערות שוליים